Jautājums

Aplūkojot doto tehnisko specifikāciju un darbu apjomus (Nolikuma 3.pielikums "Tehniskā specifikācija" tabulas 1.1 un 1.2; rasējuma lapa estrade\_salnava\_mater; BK-13, BK-14, BK-15, BK-5), secinājam, ka darbu apjomos nav iekļauti sekojošie darbu veidi, kuri tehnoloģiski ir jāveic:

- Būvlaukuma sagatavošanas darbi
- Zemes darbi (piemēram, esošo pamatu atrakšana, to attīrīšana, gruntēšana u.c.)

- Betonēšanas darbi (piemēram, apbetonējums pamatu pēdas palielināšanai, dz/b joslas betonēšana, veidņu uzstādīšana/noņemšana, ieliekamo detaļu iebūve u.c.)
- Metāla konstrukciju izgatavošana un uzstādīšana
- Sienu apšuvums ar dēļiem. Darbu apjomos ir norādīts apjoms tikai koka brusām 50x200
- Koka konstrukciju krāsojums - kāds daudzums ir paredzēts sienu apšuvumam, kāds karkasam, kāds jumta apšuvumam.

Par darbu apjomiem mēs uzskatam tabulu 1.1 (3.pielikums), ko var aizpildīt kā tāmi. Pārējās tabulas ir materiālu specifikācijas, bet tās nav darbu apjomi (pat ja domājams, ka tā ir, tur nav atspoguļoti visi darbu veidi), ko var izmantot piedāvājuma sastādīšanai, bet visiem pretendentiem jābūt pieejami vienādi darbu apjomi
Lūdzam šajos darbu apjomos iekļaut visas augstākminētās pozīcijas, lai visi Pretendenti varētu sniegt cenu piedāvājumu vienādam darbu daudzumam.

Atbilde

Ja jums nav iebildumu pret to, kādā veidā nepieciešamie darbi ir norādīti tabulā nr. 1.1, tad mums nav skaidra jūsu argumentācija par to, ka tabula 1.2 nav korekta, jo abās tabulās, pēc būtības, ir norādīti materiālu daudzumi, turklāt tabulā nr. 1.2 ir arī ļoti precīza specifikācija šiem materiāliem. Papildus tam, projekta daļās ir precīzi norādīts kur un kā minētie materiāli ir jāizmanto. Mūsuprāt šī informācija kopumā ļoti skaidri un precīzi norāda objektā veicamos darbus/

Atbildot uz jūsu jautājumiem

1. Minētie darbi, saskaņā ar normatīvajiem aktiem un nolikumu ir jāiekļauj virsizdevumos.

2. Jebkura veida darbu, kas ir pēc būtības saistīti ar kādu no nolikumā norādītajām darbu pozīcijām, izmaksas ir jāiekļauj attiecīgajā pozīcijā. (Šajā gadījumā minētās izmaksas jāiekļauj specifikācijas pozīcijā Betons C20/25)

3. Specifikācijā norādītajām pozīcijām ir jāparedz arī materiālu izgatavošana un uzstādīšana.

4. Sienu apšuvums ar dēļiem ir iekļauts pozīcijā (Apšuvuma dēļi (jumta apakšklājs))

5. Krāsojuma sadalījums ir jāskatās saskaņā ar fasādes rasējumiem.